CELEX: 62013CN0046
Language: bg
Date: 2013-01-28 00:00:00
Title: Дело C-46/13: Преюдициално запитване, отправено от Datenschutzkommission (Австрия) на 28 януари 2013 г. — H/E

25.5.2013   
            
            
               BG
            
            
               Официален вестник на Европейския съюз
            
            
               C 147/3
            
         Преюдициално запитване, отправено от Datenschutzkommission (Австрия) на 28 януари 2013 г. — H/E
   (Дело C-46/13)
   2013/C 147/05
   Език на производството: немски
   
      Запитваща юрисдикция
   
   Datenschutzkommission
   
      Страни в главното производство
   
   
      Жалбоподател: H
   
      Ответник: E
   
      Преюдициални въпроси
   
   
               1.
            
            
               Следва ли член 7, буква в) от Директива 2006/24/ЕО (1) да се тълкува в смисъл, че засегнатото от запазването на данни съгласно Директивата физическо лице не попада в кръга на „специално упълномощен персонал“ по смисъла на тази разпоредба и че не бива да му бъде предоставяно никакво право на достъп до личните му данни спрямо доставчика на обществено достъпни електронни съобщителни услуги или доставчика на обществени съобщителни мрежи?
            
         
               2.
            
            
               Следва ли член 13, параграф 1, букви в) и г) от Директива 95/46/ЕО (2) да се тълкува в смисъл, че правото на засегнатото от запазването на данни съгласно Директива 2006/24/ЕО физическо лице на достъп до личните му данни съгласно член 12, буква а) от тази директива спрямо доставчика на обществено достъпни електронни съобщителни услуги или доставчика на обществени съобщителни мрежи може да бъде изключено или ограничено?
            
         
               3.
            
            
               При поне отчасти утвърдителен отговор на въпрос 1: Съвместим ли е член 7, буква в) от Директива 2006/24/ЕО с основното право съгласно член 8, параграф 2, второ изречение от Хартата и валиден ли е той в този смисъл?
            
         
      (1)  Директива 2006/24/ЕО на Европейския парламент и на Съвета от 15 март 2006 година за запазване на данни, създадени или обработени, във връзка с предоставянето на обществено достъпни електронни съобщителни услуги или на обществени съобщителни мрежи и за изменение на Директива 2002/58/ЕО (ОВ L 105, стр. 54; Специално издание на български език, 2007 г., глава 13, том 53, стр. 51).
   
      (2)  Директива 95/46/ЕО на Европейския парламент и на Съвета от 24 октомври 1995 година за защита на физическите лица при обработването на лични данни и за свободното движение на тези данни (ОВ L 281, стр. 31; Специално издание на български език, 2007 г., глава 13, том 17, стр. 10).